Ірына Уладзіміраўна Вягера

Ірына Уладзіміраўна Вягера () — беларускі юрыст, кандыдат юрыдычных навук, дацэнт.

 Біяграфія 
Нарадзілася 1 жніўня 1981 года ў Наваполацку.

У 2003 годзе скончыла юрыдычны факультэт Полацкага дзяржаўнага ўніверсітэта па спецыяльнасці «Правазнаўства». У 2003—2006 гадах навучалася ў аспірантуры Беларускага дзяржаўнага ўніверсітэта па спецыяльнасці «Канстытуцыйнае права; муніцыпальнае права». 30 лістапада 2006 года абараніла ў Беларускім дзяржаўным універсітэце дысертацыю на саісканне навуковай ступені кандыдата юрыдычных навук па тэме «Заканадаўчыя акты як крыніца канстытуцыйнага права: Рэспубліка Беларусь і рамана-германская юрыдычная традыцыя». У 2012 годзе рацэннем ВАК Рэспублікі Беларусь ёй было прысвоена навуковае званне дацэнта па спецыяльнасці «Правазнаўства».

З 2003 года працуе ў Полацкім дзяржаўным універсітэце: у 2003—2010 гадах — асістэнтам, старшым выкладчыкам і дацэнтам кафедры тэорыі і гісторыі дзяржавы і права; у 2010—2012 гадах — загадчыкам кафедры сацыяльна-гуманітарных, эканамічных і прававых дысцыплін Інстытута павышэння кваліфікацыі і перападрыхтоўкі кадраў ПДУ; у 2012—2014 гадах —загадчыкам кафедры крымінальнага права і крыміналістыкі. З 2014 года займае пасаду дэкана юрыдычнага факультэта Полацкага дзяржаўнага ўніверсітэта.

 Навуковая дзейнасць 
Сфера навуковых інтарэсаў: праблемы канстытуцыйнага права Рэспублікі Беларусь і замежных краін, правы чалавека, крыніцы канстытуцыйнага права, методыка выкладання канстытуцыйнага права ў вышэйшай школе і інш. Аўтар больш 70 навуковых і навукова-метадычных публікацый, манаграфій і падручнікаўСпіс публікацый у Google Scholar.

 Спасылкі 
 База дадзеных «Вучоныя Беларусі»

Катэгорыя:Выпускнікі Полацкага дзяржаўнага ўніверсітэта
Катэгорыя:Выкладчыкі Полацкага дзяржаўнага ўніверсітэта
Катэгорыя:Юрысты Беларусі
Катэгорыя:Кандыдаты юрыдычных навук
Катэгорыя:Дэканы юрыдычнага факультэта ПДУ